钦定古今图书集成/明伦汇编/氏族典/第192卷 > 《廖用贤尚友录》 > 姚冲
## 钦定古今图书集成/明伦汇编/氏族典/第192卷 > 《廖用贤尚友录》 > 姚冲

按《后秦录》：冲，苌之少子，兴弟也。勇力善骑射，兴署为
平北将军，使与狄伯支等率骑攻赫连勃勃。军次岭
北，冲欲回袭长安，伯支不从，鸩杀之。兴自平凉如朝
那，闻冲谋逆，以其弟中最少，雄武绝人，犹欲隐忍容之。后军将军敛成泣谓兴曰：“冲凶险不仁，每侍左右，
臣常寝不安席。今复贼杀寮佐，反形已露，愿早为之
所。”兴曰：“冲何能为也！但轻害名将，吾欲声其罪于四
海耳。”乃下书赐冲死，遂以庶人之礼葬之。